Korvpalliliigas NBA pakkusid läinud ööl vägeva etenduse Philadelphia 76ers ja Golden State Warriors. Võõral väljakul mänginud Warriorsi võidunumbrid olid 124:116.
Tiitlikaitsja alustas kohtumist kehvasti, sest Philadelphia viskas esimesel veerandajal koguni 47 punkti ning avapoolaeg lõppes võõrustajate 74:52 võiduga.
Kolmandal veerandajal viskas omakorda 47 silma Warriors ning viimasele perioodile mindi vastu juba nende kümnepunktilises eduseisus, sest vastased teenisid vaid 15 silma. Otsustava veerandaja kaotas Warriors kahe punktiga, kuid lõpusireeni järel rõõmustasid just nemad.
Üleplatsimeheks osutus Stephen Curry (Warriors) 35 punktiga, Kevin Durant lisas võitjate poolel 27 silma. Philadelphia resultatiivseimaks kerkis Ben Simmons 23 punktiga, Joel Embiidi arvele kogunes 21 silma.
Tulemused:
- Charlotte Hornets – Los Angeles Clippers 102:87
- Orlando Magic – Utah Jazz 85:125
- Atlanta Hawks – Boston Celtics 99:110
- Philadelphia 76ers – Golden State Warriors 116:124
- Memphis Grizzlies – Houston Rockets 83:105
- Dallas Mavericks – Milwaukee Bucks 111:79
- Portland Trail Blazers – Sacramento Kings 102:90